
A N U N Ț
privind organizarea concursului pentru ocuparea unui post  de asistent medical generalist (PL) - personal contractual, în cadrul Departamentului Supraveghere în Sănătate Publică

"Direcţia de Sănătate Publică a Judeţului Ilfov, cu sediul în str. Aviator Popişteanu nr.46, sector 1, Bucureşti, în conformitate cu prevederile H.G. nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice cu modificările și completările ulterioare, organizează concurs pentru ocuparea unui post de asistent medical generalist (PL) - personal contractual, la Departamentul Supraveghere în Sănătate Publică, astfel:
- 1 post – normă întreagă - asistent medical generalist cu studii postliceale la Compartimentul Supraveghere Epidemiologică și Control Boli Transmisibile. 

Concursul constă în susținerea unei probe scrise de verificare a cunoștințelor în data de 07 decembrie 2026, ora 11,00 și proba interviu în data de 11 decembrie 2026, ora 11,00 la sediul D.S.P.J. Ilfov, str.Aviator Popișteanu nr.46, sector 1, București.

Dosarele de înscriere la concurs se pot depune în termen de 10 zile lucrătoare de la data afișării, la sediul D.S.P.J. Ilfov, respectiv în perioada 09 – 20 noiembrie 2026, în intervalul orar 10,00 – 16,00.
            În vederea participării la concurs, candidații trebuie să îndeplinească cumulativ următoarele condiții :
Condiții generale de participare la concurs pentru ocuparea postului:

· să aibă cetățenie română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România; 

· să posede cunostințe de limba româna scris și vorbit;

· să aibă vârsta minimă reglementată de prevederile legale;

· să aibă capacitate deplină de exercitiu;

· să aibă o stare de sănătate corespunzătoare postului pentru care candidează atestat pe baza adeverinței medicale eliberate de medicul de familie sau de unitățile sanitare abilitate;

· să îndeplinească condițiile de studii și după caz, de vechime sau alte condiții specifice, potrivit cerințelor postului scos la concurs;

· să nu fi fost condamnat definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

Condiții specifice pentru ocuparea postului - se stabilesc pe baza fişei postului: 

Pentru postul de asistent medical generalist cu studii postliceale - la Compartimentul Supraveghere Epidemiologică și Control Boli Transmisibile:
     -  absolvent de studii postliceale sanitare respectiv asistent medical generalist;  

     -  cunoștințe de operare la calculator (Microsoft Office) – nivel de bază;

     -  vechime în specialitatea studiilor stabilită pe baza fişei postului. 

Dosarul de înscriere la concurs:
Dosarele de concurs vor conține în mod obligatoriu următoarele documente:
· cerere de înscriere la concurs adresată conducătorului instituției publice;

· copia actului de identitate sau orice alt document care atestă identitatea potrivit legii;

· copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

· copia carnetului de muncă, sau dupa caz, adeverințele care atestă vechimea în muncă în meserie și/sau în specialitatea studiilor;

· cazierul judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează;

· candidatul admis la selecția dosarelor care a depus o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel târziu până la data desfășurării primei probe a concursului;

· adeverință medicală care să ateste starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate (adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății);

· curriculum vitae – model european.

Actele prevăzute vor fi prezentate și în original în vederea verificării conformității copiilor cu acestea.

BIBLIOGRAFIE pentru ocuparea postului de asistent medical generalist la

Departamentul Supraveghere in Sănătate Publică – Compartiment Supraveghere Epidemiologică și Control Boli Transmisibile :

1. Constituția României, republicată;

2. Ordonanța Guvernului nr. 137/2000, republicată, privind prevenirea și sancționarea tuturor formelor de discriminare, republicată, cu modificările și completările ulterioare;

3. Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare;

4. Partea I, titlul I şi titlul II ale părții a II-a, titlul I si titlul II ale părții a IV-a, titlul I şi titlul II ale părţii a VI-a, Partea a VII-a din Ordonanța de urgență a Guvernului nr. 57/2019, cu modificările și completările ulterioare;

5. Ordinul M.S. nr. 6161/2024 pentru aprobarea Regulamentului privind organizarea și funcționarea direcțiilor de sănătate publică județene;

6. Ordinul ministrului sănătăţii nr. 1030/2009 privind aprobarea procedurilor de

reglementare sanitară pentru proiectele de amplasare, amenajare, construire şi pentru funcţionarea obiectivelor ce desfăşoară activităţi cu risc pentru starea de sănătate a populaţiei, cu modificările si completările ulterioare;

7. Ordinul ministrului sănătăţii nr. 1226/2012 pentru aprobarea Normelor tehnice privind 

gestionarea deşeurilor rezultate din activităţi medicale, cu modificările și completările ulterioare - NORME TEHNICE din 3 decembrie 2012 privind gestionarea deşeurilor rezultate din activităţi medicale – Cap. VI - Ambalarea deşeurilor medicale , Cap. VII - Stocarea temporară a deşeurilor rezultate din activităţile medicale și Cap. IX – Tratarea şi eliminarea deşeurilor rezultate din activităţile medicale;

8. Ordinul ministrului sănătăţii nr. 119/2014 pentru aprobarea Normelor de igienă şi sănătate publică privind mediul de viaţă al populaţiei, cu modificarile si completarile ulterioare - NORME din 4 februarie 2014 de igienă şi sănătate publică privind mediul de viaţă al populaţiei: Cap. II – Norme de igienă referitoare la aprovizionarea cu apă a localităților, cap. III – Norme de igienă pentru fântâni publice și individuale folosite la aprovizionarea cu apă de băut, Cap. IV – Norme de igienă referitoare la colectarea și îndepărtarea apelor uzate și a apelor meteorice, Cap. V – Norme de igienă referitoare la colectarea, îndepărtarea și neutralizarea deșeurilor solide, Cap. VI - Norme de igienă pentru unităţile de folosinţă publică și Cap. IX - Norme igienico-sanitare în domeniul funcţionării şi exploatării piscinelor de uz public;

9. Ordinul ministrului sănătăţii nr. 1761/2021 din 3 septembrie 2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia - NORME TEHNICE din 3 septembrie 2021 privind curăţarea, dezinfecţia şi sterilizarea în unităţile sanitare publice şi private (Anexa 1) – Cap. III -Dezinfecția;

10. Ordinul ministrului sănătăţii nr. 1456/2020 pentru aprobarea Normelor de igienă privind unităţile pentru ocrotirea, educarea, instruirea, odihna şi recreerea copiilor şi tinerilor, cu modificările și completările ulterioare - NORME DE IGIENĂ din 25 august 2020 din unităţile pentru ocrotirea, educarea, instruirea, odihna şi recreerea copiilor şi tinerilor – Cap. II - Norme specifice diferitelor tipuri de unităţi pentru copii şi tineri și Cap. III - Norme de igienă a procesului instructiv-educativ.

11. Ordinul nr. 1670/2025 pentru aprobarea Normelor metodologice privind înfiinţarea, organizarea şi funcţionarea cabinetelor medicale

12. Ordin ministrului sănătății nr. 1648/2024 privind aprobarea Normelor de igienă pentru cabinetele de înfrumusețare corporală.

TEMATICA pentru ocuparea postului de asistent medical generalist la

Departamentul Supraveghere in Sănătate Publică – Compartiment Supraveghere Epidemiologică și Control Boli Transmisibile :

1. Constituţia României, republicată;

2. Ordonanţa Guvernului nr. 137/2000 privind prevenirea şi sancţionarea tuturor formelor de discriminare, republicată, cu modificările şi completările ulterioare;

3. Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare;

4. Partea I, titlul I şi titlul II ale părții a II-a, titlul I si titlul II ale părții a IV-a, titlul I şi titlul II ale părţii a VI-a, Partea a VII-a din Ordonanța de urgență a Guvernului nr. 57/2019, cu modificările și completările ulterioare;

5. Atribuțiile specifice ale direcțiilor de sănătate publică conform Ordinului M.S. nr. 6161/2024;

6. Autorizarea sanitară în baza referatului de evaluare. Certificarea conformității și asistența de specialitate de sănătate publică.

7. Tratarea și eliminarea deșeurilor rezultate din activități medicale.

8. Gestionarea deșeurilor provenite din activitatea medicală.

9. Norme de igienă și sănătate publică privind mediul de viață al populației:

a. zone de locuit

b. aprovizionarea cu apă a localităților

c. norme de igienă pentru unitățile de folosință publică.

10. Norme tehnice privind curățarea, dezinfecția și sterilizarea în unitățile sanitare publice și private.

11. Norme de igienă privind unitățile pentru ocrotirea, educarea, instruirea, odihna și recreerea copiilor și tinerilor.

12. Specialități compatibile care pot funcționa în același cabinet medical.

13. Condiții de igienă pentru serviciile din cabinetele de tratament și machiaj cosmetic, epilare, manechiură, pedichiură, coafură, frizerie și bărbierit.

Calendarul Concursului pentru ocuparea postului menționat este următorul:

· 09.11.2026 - aducerea la cunoștința publică a condițiilor de participare la concurs;                      

· 23.11.2026 ora 16.00 - data limită pentru depunerea dosarelor de concurs;

· 27.11.2026 - selecția dosarelor de concurs și afișarea rezultatelor privid selecția dosarelor;
· 30.11.2026 ora 15.00 - depunerea contestațiilor privind selecția dosarelor;

· 02.12.2026 - soluționarea contestațiilor și afișarea rezultatelor finale privind selecția  dosarelor;

· 07.12.2026 ora 11,00 - proba scrisă 
· 08.12.2026 - afișarea rezultatelor probei scrise;
· 09.12.2026 ora 15,00 - data limită pentru depunerea contestațiilor;

· 10.12.2026 - soluționarea contestațiilor și afișarea rezultatelor finale a probei scrise;

· 11.12.2026 ora 11,00 – proba interviu și afișarea rezultatelor probei interviu;
· 14.12.2026 ora 15,00 - data limită pentru depunerea contestațiilor;

· 15.12.2026 - soluționarea contestațiilor și afișarea rezultatelor finale pentru proba  interviu;

· 16.12.2026 - afișare rezultate finale concurs.
      Dosarele de concurs se pot depune până la data de 23.11.2026, ora 16.00, la sediul Direcției de Sănătate Publică a Județului llfov, str. Aviator Popișteanu nr.46, sector 1, București.
           Relații suplimentare se pot obține la sediul D.S.P.J. Ilfov, la secretarul comisiei de concurs, tel.021.224.45.96 ”
DIRECTOR EXECUTIV

Ing. BASALĂU PAUL - CRISTIAN
Compartiment Resurse Umane
Cons. sup. Ec. Anculete Rodica
R O M Â N I A


MINISTERUL SĂNĂTĂȚII


DIRECȚIA DE SĂNĂTATE PUBLICĂ A JUDEȚULUI ILFOV

